Heidi E. Finstad

Heidi Elisabeth Finstad (født 15. mai 1968) (også Heidi Kielland og Heidi Finstad Kielland) er en norsk næringslivsleder og lokalpolitiker for Arbeiderpartiet i Rælingen kommune. 

Hun var gruppeleder for partiet fra 2007 og overtok høsten 2009 vervet som varaordfører.«Kielland ny varaordfører», Romerikes Blad 28. november 2009. Hun blei gjenvalgt etter kommunevalget i 2011«Opposisjonen best til å telle», Romerikes Blad 13. oktober 2011. og igjen i 2015«Slik fordeles makta hos deg», Romerikes Blad 25. september 2015.. Etter valget i 2019 overtok Senterpartiet dette vervet, men Finstad fortsatte som medlem av kommunestyret.«Kabalen klar i Rælingen: Tomter blir varaordfører», Romerikes Blad 10. oktober 2019.

Finstad har hatt flere jobber i byggenæringen. I 2011 blei hun fabrikksjef ved Weber Leca Lillestrøm.«Ny fabrikksjef», Romerikes Blad 12. april 2011. 1. august 2013 tiltrådte hun som administrerende direktør i bransjeorganisasjonen Treindustrien.

Finstad er utdanna fiskeriøkonom og har i tillegg en mastergrad i personalledelse fra Universitetet i Nordland.«Nytt om navn», Teknisk Ukeblad 16. mai 2013.

 Referanser 

Kategori:Ap-politikere i Akershus
Kategori:Lokalpolitikere i Rælingen
Kategori:Norske næringslivsledere